Riigimark

Riigimark (saksa keeles Reichsmark, lühend RM) oli aastatel 1924–1948 käibinud Saksamaa rahaühik. Riigimark jagunes 100 riigipenniks (Reichspfennig). Riigimargaga vahetati välja seni lühikest aega kehtinud rentmark. Teise maailmasõja ajal lasti Saksamaal käibelt kõrvaldatud nikkelmüntide asemel uuesti käibele ühe- ja kaherentmargased paberrahad. 

Riigimarga asemel võeti 1948. aastal kasutusele Saksa mark. 

Okupeeritud maade jaoks välja antud riigimargad (Reichskreditkassenscheine) ja Saksa väikemündid (1–10 riigipenni) kehtisid ka Eestis Saksa okupatsiooni ajal (1941–1944). 

Kategooria:Rahaühikud
Kategooria:20. sajand Saksamaal
Kategooria:Saksa okupatsioon Eestis (1941–1944)
Kategooria:Bonistika
Kategooria:Numismaatika